  Анжелика Тихонова корреспондент Удмурт кылъя онлайн-курсъёс улсын нырысетӥ дышетсконъёс ортчозы 3-тӥ южтолэзе интыысь дыръя 17 часын. Со сярысь ивортэ Удмуртиысь Йӧскалык политикая министерстволэн пресс-службаез. Урок вебинар амалъя радъяськоз. Мылкыд карисьёс курсъёсты нуисьлы, кылосбур тодосъя кандидатлы, Удмурт кун университетысь Удмурт кылосбуръя, финно-угроведениея но журналистикая институтысь огъя но финн-угор кылтодонъя кафедраысь доцентлы Ольга Стрелковалы юанъёссэс сётыны быгатозы. «Дышетӥсен вераськон дышетсконэз пайдалыкогес но ӟечлыкогес кароз», — пусъё пресс-службаын. Курсъёсы гожтӥськыны луэ tangyra.ru сайт пыр. Со сяна, отын ик интыямын удмурт кылъя видеоурокъёс. Тодэ вайытом, соосты вотэсэ 21-тӥ тулыспаллы Анай кыллэн калыккуспо нуналэзлы поттӥзы. Тегъёс: Дышетон Интернет Удмуртия Мерлык удмурткыл  